柴恪

柴恪（），字子舒，號慎庵，湖廣承天府潜江县人。明朝政治人物、進士出身。

孝子柴浩四世孫，十岁能属文，十一而孤，就学于妇翁郭黄门嵩。十七补邑诸生，积学累行，崭然自树。万历七年（1579年）己卯以选貢中乡试，十七年（1589年）登己丑科進士，除常州府之无锡令。锡大徭独长赋最，素封之家贿吏免役，中人破家者十室而九。恪首厘剔更，令家不千金，田不百亩者不长赋，民乃不困。岁大旱，恪走羣望而祷，忧勤至诚，雨随澍。秋大风偃禾，恪禳之，风反禾尽起，吴人奇其事。五载奏最，迁兵部职方主事，入省甫十日，上以封倭使辱命，欲更遣科臣，廷议多同异不决，上怒，罪宗伯、司马、诸郎及给事中，惰慢窜逐者十九人，恪與焉，得添注延州尉。归而杜门谢客，于城南蒔花竹，构亭，颜曰：寤言。灌园学圃，角巾布衣，逍遥物外，年六十一卒。天启嗣服，覃恩议赠恤建言诖误诸臣，恪子一真時授随州训导，疏其事，遣弟一德诣阙陈情，报可，赠恪玺丞，祀乡贤。

参考资料 
李维桢《兵部職方司主事柴公墓碑》

K
洛阳人
萬曆七年己卯科舉人
明朝无锡县知县
明朝兵部主事